Dôvodová správa

Vláda SR uznesením č. 248/2001 z 15.3.2001 uložila ministrovi školstva posúdiť opodstatnenosť Fondu detí a mládeže a predložiť na rokovanie vlády návrh ďalšieho postupu. Ministerstvo školstva pripravilo a predkladá vláde SR zákon o likvidácii FDaM. Po vyrovnaní záväzkov Fond detí a mládeže vstúpi do likvidácie a likvidačný zostatok (zisk) bude opäť prevedený na NMS. V súvislosti s likvidáciou Fondu detí a mládeže predkladá Rada FDaM návrh na prevod akcií a.s. Hotely mládeže Slovakia a ochranných známok časopisov Včielka, Zornička na Nadáciu mládeže Slovenska. Ide o posledný majetok štátu v správe FDaM ktorý bol plánovaný na prevod do NMS. 
Prevod akcií HMS, a.s., ktoré sú v správe fondu mimo obvyklého hospodárenia podľa  §6 ods.4 zákona č. 189/1993 Z. z. Tento spôsob predpokladá, že fond prevádzané akcie na plnenie svojich úloh nepotrebuje z dôvodu predpokladaného zániku v roku 2002. Vláda Slovenskej republiky udeľuje súhlas na prevod akcií podľa § 45 zákona č.92/1991 Zb. 
Podobne prevod ochranných známok časopisov, známky č.186566 - časopisu Zornička a č.186567 časopisu Včielka v registrácii Úradu priemyselného vlastníctva SR v správe Fondu detí a mládeže je možné v súlade s  §6 ods.4 písm. d) zákona č. 189/1993 Z.z. previesť Nadácii mládeže Slovenska z dôvodu predpokladaného zániku v roku 2002. 
Vo Fonde detí a mládeže ostane iba majetok určený na vysporiadanie záväzkov (prípadný zisk z likvidačného zostatku bude podľa návrhu MŠ SR opäť prevedený na NMS). FDaM tak môže vstúpiť do likvidácie.